open-index/open-wikipedia-markdown huggingface dataset:
Laukas (fizika)

**Laukas** – fizikinė erdvė, kurioje reiškiasi jėgos, jų sąveika.

* Elektrinis laukas – materijos forma, supanti krūvius arba kuriama magnetinio lauko. Juo perduodamos visos elektrinės sąveikos.
* Magnetinis laukas – materijos forma, kuria sklinda magnetinė sąveika, kuriama judančių krūvių arba kintamo elektrinio lauko
* Elektromagnetinis laukas – surišti tarpusavyje kintami elektrinis ir magnetinis laukai.
* Kvantinis laukas – laukas kvantinėje mechanikoje.

## Taip pat skaitykite
* Elektrostatika
* Magnetizmas
* Elektromagnetizmas
* Kvantinė mechanika
Talpa (reikšmės)

Žodžio **talpa** reikšmės:

* talpa – indo, statinės ar kitokios talpyklos tūris, kurį gali užimti naudingas krovinys;
* elektrinė talpa – pavienio laidininko krūvio ir jo potencialo santykis;
* šiluminė talpa – šilumos kiekis, kurio reikia, kad sistemos temperatūra padidėtų vienu laipsniu;
* poliarizacinė talpa – dvigubojo elektrinio sluoksnio elekrinės talpos ir tariamosios elektrinės talpos suma;
* liekamoji talpa – išelektrinto akumuliatoriaus ar baterijos tebeturimas krūvis;
* jonų mainų talpa – keičiamų jonų kiekis (mmol), esantis 1 g ar 1 cm³ jonito;
* informacinė talpà – informacijos kiekis, telpantis informacijos nešiklyje ar galintis būti apdorotas informacijos apdorojimo sistemos;
* buferinė talpa – stiprios rūgšties arba šarmo kiekis, kuris 1 litro buferinio tirpalo pH pasikeičia vienetu.

Taip pat:
* *[[Kurmis|Talpa]]* – kurmių genties lotyniškas pavadinimas;
* *Talpa de Allende* – miestas Chalisko valstijoje (Meksika).
Elektrinė talpa

**Elektrinė talpa** tai fizinis dydis, apibūdinantis laidininko sugebėjimą kaupti elektros krūvį. Jis lygus talpai tokio kūno, kuriam suteikus vieno kulono krūvį, potencialas padidėja vienu voltu. Elektrinė talpa (C) SI sistemoje matuojama Faradais (F). Elektrinė talpa nepriklauso nuo laidininko medžiagos. Elektros krūviai pasiskirsto tik laidininko išoriniame paviršiuje. Talpa priklauso nuo laidininko paviršiaus ploto, formos, atstumo iki kito laidininko ir aplinkos. Laidininkų sistema elektros krūviui kaupti vadinama kondensatoriumi.

Pavienio laidininko **elektrinė talpa** – jo krūvio ir potencialo santykis.

: C = \frac{q}{\varphi} ,
kur:
: *C* – elektrinė talpa [F];
: *q* – elektros krūvis [C];
: *φ* – potencialas [V].

Plokščiojo kondensatoriaus talpa:

:C = \varepsilon_{r}\varepsilon_{0} \frac{S}{d} \, ,
kur:
:*C* - talpa [F];
:*S* - plokštelių plotas [m²];
:*ε*r - santykinė dielektrinė skvarba (kartais vadinama medžiagos dielektrinė konstanta);
:*ε*0 - vakuumo dielektrinė skvarba (*ε*0&nbsp;≈ 8.854*10-12 F/m);
:*d* - atstumas tarp elektrodų [m].
Gabono vėliava

**[[Gabonas|Gabono]] [[vėliava]]** – trispalvė, stačiakampio formos, padalinta į tris vienodo aukščio horizontalias juostas: viršutinė – žalia, reiškianti miškus, vidurinė – geltona, reiškianti ekvatorių ir apatinė – mėlyna, reiškianti jūrą.

Vėliava įteisinta 1960 m.

## Ankstesnės vėliavos

## Spalvos
Spalvų reikšmės Pantone ir RGB spalvų sistemose:
*  Žalia – Pantone 347, RGB – 0, 158, 96
*  Geltona – Pantone 116, RGB – 252, 209, 22
*  Mėlyna – Pantone 285, RGB – 58, 117, 196
## Nuorodos
* vexilla-mundi.com
Gambijos vėliava

**[[Gambija|Gambijos]] [[vėliava]]** – stačiakampis sudalintas į horizontalias juostas. Viršutinė raudona ir apatinė žalia – vienodo aukščio. Vidurinė – mėlyna. Juostas skiria baltos fimbros.

Vėliava įteisinta 1965 m.

## Ankstesnės vėliavos

## Simbolika
* Raudona – saulė ir savana
* Mėlyna – Gambijos upė
* Žalia – tautos mišką
* Balta – taika

## Konstrukcija

## Spalvos
Spalvų reikšmės Pantone ir RGB spalvų sistemose:
*  Raudona – Pantone 186, RGB – 206, 17, 38
*  Geltona – Pantone 361, RGB – 30, 181, 58
*  Mėlyna – Pantone 293, RGB – 0, 81, 186
*  Balta – Pantone (nėra), RGB – 255, 255, 255

## Nuorodos
* vexilla-mundi.com
William Steig

**William Steig** (1907 lapkričio 14 – 2003 spalio 3) buvo produktyvus amerikiečių karikatūristas, skulptorius ir vėliau populiarios vaikų literatūros rašytojas.

## Biografija

Steigas gimė Niujorke Lenkijos žydų imigrantų šeimoje, kurie paskatino jo meninį veiklos vystymasį. Vaikystėje jis mėgo paišyti vaikiškus piešinius bei skaityti. Tuo metu viena mėgstamiausių jo pasakų buvo *[[Pinokis]]*. Šalia meninės veiklos jis taip pat buvo atletas bei koledžo vandensvydžio komandos narys. Jis baigė *Townsend Harris* vidurinę mokyklą, bet niekados taip ir nepabaigė koledžo, nors jis buvo pradėjęs lankyti net tris koledžus: dvejus metus praleido Niu Jorko miesto koledže, trejus metus Nacionalinėje Dizaino akademijoje bei 5 dienas Jeilio universiteto vaizduojamojo meno mokykloje. Vis dėlto iš visų jų buvo išmestas.

Kai jo šeima pateko į finansines problemas Didžiosios depresijos metu, jis pradėjo piešti karikatūras kaip laisvai samdomas menininkas ir taip savo pirmąją karikatūrų seriją 1930 metais pardavė *[[The New Yorker|New Yorker]]* žurnalui. Jis netrukus susilaukė pasisekimo ir per ateinančius dešimtmečius išspausdino 1600 įvairių komiksinių piešinių, o 117 iš jų pasirodė ant žurnalo viršelio. Todėl *[[Newsweek]]* žurnalas suteikė jam „King of Cartoons“ (lt:*karikatūrų karalius*) titulą.

Steigas buvo vienas iš 250 skulptorių, kurių darbai buvo eksponuoti 3-iojoje taptautinėje skulptūros parodoje, vykusioje Filadelfiljos meno muziejusFiladelfiljos meno muziejuje 1949 vasarą.
Eidamas 7-tą savo gyvenimo dešimtmetį jis nusprendė nusprendė išbandyti save kitoje meno rūšyje ir taip 1968 parašė savo pirmą vaikams skirtą knygą. Čia jam taip pat puikiai sekėsi, todėl jo trečia knyga *[[Silvesteris ir stebuklingas akmenukas]]* (1970), laimėjo prestižinį Caldecott Medalį. Per visą gyvenimą jis parašė daugiau nei 30 knygų vaikams, įskaitant *[[Daktaras DeSoto|Daktaro DeSoto]]* knygų seriją, kurią jis rašė iki savo gyvenimo 10-jo dešimčio. Be to iliustruota knyga vaikams *Šrekas!* (angl:*Shrek!*) (1990) buvo pasirinkta kaip pagrindas labai sėkmingam kompiuteriu animuotam filmui tuo pačiu pavadinimu.

1936–1949 jis buvo vedęs Elizabeth Mead Steig, kuri buvo antropologistės Margaret Mead sesė. Jie susilaukė džiazo fleitininko Jeremy Steigo ir dukros Liusindos. Vėliau Steigas vedė dar tris kartus ir susilaukė dar keleto vaikų.

## Nuorodos
* williamsteig.com
Zikuratas

**Zikuratas** () – kelių aukštų, laiptuotas statinys (bokštas ar piramidė), su aikštele viršuje, į kurią galėdavo patekti tik žyniai, kilmingieji, skirtas religiniams tikslams. Simbolizavo laiptus, jungiančius žemę ir dangų. Būdingi Mesopotamijos kultūroms: šumerams, Asirijai ir Babilonijai.

Zikuratuose būdavo garbinami dievai: Anu, Enlilis, Enkis, Mardukas. Zikuratai buvo ne vien šventyklos, juose saugojo grūdus, kitus maisto produktus, žemdirbystės padargus, statybines medžiagas, čia įsikurdavo amatininkų dirbtuvės, taip pat buvo turgus.

Miesto viduryje šumerai statė valdovo rūmus ir laiptuotą šventyklą globojančio dievo garbei – zikuratą, ne tik religinį, bet ir ūkinį miesto-valstybės centrą. Prie šventyklų buvo įrengta kaupiamo maisto sandėlių, svirnų, diendaržių galvijams, kepyklų, alaus daryklų, amatininkų dirbtuvių.
Panagiotis Giannakis

**Panagiotis Giannakis** (*Παναγιώτης Γιαννάκης*; g. 1959 m. sausio 1 d. Atėnuose) – Graikijos krepšininkas ir treneris, olimpietis.  ir Pirėjo „Olympiacos“ vyr. treneris, buvęs nacionalinės rinktinės kapitonas.

## Žaidėjo karjera

Giannakis pradėjo savo karjerą 1984 metais, žaisdamas Salonikų "Aris" klube. P. Giannakis kartu su Nikosu Galiu buvo pagrindiniai Graikijos rinktinės vedliai 1987 m. ir 1989 m. Europos čempionatuose, kuriuose Graikija atitinkamai buvo pirma ir antra.

P. Giannakis žaidė įžaidėjo pozicijoje. Krepšininkas savo karjerą pradėjo „Ionikos Nikaias“ komandoje, vėliau žaidė Salonikų „Aris“, Atėnų „Panionios“ ir Atėnų „Panathinaikos“ klubuose. Baigė savo karjerą 1996 metais.

## Trenerio karjera

P. Giannakis iki 2006 m. vadovao Atėnų „Marousi“ komandai, Graikijos nacionalinės rinktinės treneriu tapo 2004 m. Vadovaudamas Graikijos rinktinei treneris 2004 m. olimpinėse žaidynėse užėmė 5 vietą, 2005 m. Europos čempionate laimėjo aukso medalį, o 2006 m. pasaulio pirmenybėse P. Giannakio vadovaujama Graikija užėmė antrąją vietą. 2007–2008 m. sezono vidury tapo Pirėjo „Olympiacos“ klubo vyr. treneriu. 2009–2010 m. sezono pabaigoje klubas pranešė, kad sutartis su treneriu nebus pratęsta.

## Pasiekimai

* 1987 m. Europos čempionas
* 1989 m. Europos vicečempionas
* Po 1 kartą laimėjo Europos čempionų ir Taurių Laimėtojų taures
* 7 kartus tapo Graikijos lygos ir taurės laimėtoju
* 2005 m. Europos čempionas
* 2006 m. Pasaulio vicečempionas

## Šaltiniai
Mark Eveleigh

**Markas Ivleigas** (*Mark Eveleigh*) – anglų keliautojas, fotožurnalistas, tyrinėtojas. Apkeliavo mažiausiai ištyrinėtus Lotynų Amerikos, Azijos ir Afrikos kraštus. Kelionių metu tyrinėjo vietinių gyventojų kultūrą, rašė straipsnius žymiausiems pasaulio laikraščiams ir žurnalams. Daugelį kelionių aprašė knygose. Šiuo metu gyvena Ispanijoje su žmona Bjanka. Kalba anglų, ispanų, prancūzų, indoneziečių, malajų kalbomis.

## Knygos
* *[[Borneo medžių karšligė]]* (1999 m.)
* *Sujaukta terlionė* (2000 m.)
* *Kitamintis Madagaskare* (2001 m.)
* *Madagaskaras. Šeštasis žemynas* (2003 m.)

## Nuorodos
* Oficiali svetainė
Šuns širdis

**Šuns širdis** () – Michailo Bulgakovo apsakymas, kuriame rašytojas aprašo hipofizės ir sėklidžių persodinimo operaciją. Dažniausiai interpretuojamas kaip komunistų revoliucijos alegorija, vaizduojanti nevykusį revoliucijos bandymą visiškai pakeisti žmoniją. 

Knyga buvo parašyta 1925 m. sausio-kovo mėnesiais Maskvoje, tačiau jos spausdinimas buvo atmestas. Knyga pirmą kartą buvo išspausdinta anglų kalba 1968 m.

Sovietų Sąjungoje išleista tik 1987 m.

1988 m. pastatytas to paties pavadinimo filmas (rež. Vladimir Bortko).

## Siužetas

Apysakoje pasakojama apie genialaus profesoriaus Filipo Preobraženskio sumanymą žmogaus hipofizę ir sėklides persodinti benamiui šuniui. Profesorius su asistentu Ivanu Bormentaliu mirusio proletaro Klimo Čiugunkino hipofizę persodina šuniui Šarikui. Šis per stebėtinai trumpą laiką iš šuns virsta žmogumi Poligrafu Poligrafovičiumi Šarikovu, greitai išsirūpina pasą ir pradeda klasių kovą dėl vietos savo kūrėjo bute.

## Knygos leidimai Lietuvoje
Apsakymas lietuvių kalba išleistas 4 kartus:
* Michailas Bulgakovas. *Šuns širdis*. – Vilnius: Vyturys, 1997. – 154 p. (vertė Feliksas Vaitiekūnas; Serija „Ad se ipsum“) ISBN 5-7900-0761-9
* Michailas Bulgakovas. *Šuns širdis*. – Kaunas: Jotema, 2002. – 220 p. (vertė Jurgis Gimberis) ISBN 9955-527-04-8
* Michail Bulgakov. *Šuns širdis*. Madrid: „Mediasat Group“, 2006. – 157 p. (vertė Jurgis Gimberis; „Lietuvos ryto“ kolekcija, 13 t.) ISBN 978-84-9819-714-3
* Michailas Bulgakovas. *Šuns širdis*. – Kaunas: Jotema, 2011. – 208 p. (2-as leidimas) ISBN 978-9955-13-276-9

## Šaltiniai

## Nuorodos
* Visas „Šuns širdies“ tekstas originalo kalba
Ilanskis

**Ilanskis** () yra miestas Rusijoje, Krasnojarsko krašte, 279 km į rytus nuo Krasnojarsko, prie Ilankos upės; rajono centras. Stotis prie Transsibiro geležinkelio, praeina Sibiro plentas. Geležinkelių aptarnavimas, lengvoji pramonė.

## Istorija

1645 metais įkurtas ***Ilanskaja*** (*Иланская*) kaimas. Miesto statusą įgijo 1939 metais.

## Šaltiniai
Musulmonų kalendorius

**Musulmonų kalendorius** ( Mėnulio arba Hidžros kalendorius) – kalendorius, paremtas matomu mėnulio judėjimu aplink žemę.

Metus sudaro 12 mėnesių. Kadangi mėnulis aplink žemę apskrieja apytikriai per 29,53 dienos, musulmoniški metai turi tik 354 dienas (12 x 29,53=354,36). Taigi, metai yra maždaug 11 dienų trumpesni nei mums įprasto Grigaliaus kalendoriaus.

Metai yra skaičiuojami nuo Mahometo ir jo pasekėjų persikėlimo iš Mekos į Mediną dienos, pagal Grigaliaus kalendorių tai yra 622 metų liepos 16 d.

Pagal šį kalendorių yra nustatomos visos musulmonų religinės šventės. Kai kuriose islamiškose šalyse (pvz., Saudo Arabijoje) jis naudojamas ir kaip oficialus kalendorius.

## Nuorodos
* Musulmonų ir žydų kalendorių panašumai.
* Musulmonų ar mėnulio kalendorius?
Kazys Musteikis

**Kazys Musteikis** (1894 m. lapkričio 22 d. Stučiuose, Tauragnų valsčius – 1977 m. birželio 6 d. Čikagoje) – Lietuvos karinis ir valstybės veikėjas, Lietuvos kariuomenės brigados generolas.

## Biografija
1915 m. baigė Oranienbaumo praporščikų mokyklą, 1915 m. I Pasauliniame kare tarnavo Rusijos imperijos kariuomenėje, kovėsi fronte, buvo sužeistas. 1917–1918 m. – Lietuvių atskirojo bataliono Rovne vado E. Adamkavičiaus adjutantas. Grįžęs į Lietuvą stojo savanoriu į Lietuvos kariuomenę. Tarnavo apsaugos štabe, Vilniaus, Kauno komendatūrose. 1920–1921 m. – Automobilių bataliono šarvuočių būrio vadas, dalyvavo kovose su Lenkijos kariuomenės daliniais. 1921–1924 m. Šarvuočių diviziono, Šarvuočių rinktinės vadas.

1924 m. išvyko į Vieną, kur 1928 m. baigė aukštąją prekybos mokyklą. 1928 m. grįžo į kariuomenę, 1928–1930 m. Aviacijos viršininko padėjėjas (pavaduotojas), Karo mokyklos inspektorius, Aukštųjų karininkų kursų lektorius. 1930 m. išvyko į Briuselį, kur 1932 m. baigė generalinio štabo akademiją, paskirtas Lietuvos kariuomenės Vyriausiojo štabo Generalinio štabo valdybos 1-ojo skyriaus viršininku, 1934 m. laikinai ėjo Vyriausiojo štabo viršininko pareigas. 1934–1938 m. – Karo mokyklos viršininkas. 1937 m. brigados generolas. 1938–1940 m.
XIX, XX ir XXI Ministrų kabinetuose krašto apsaugos ministras.

1939 m. kovo mėn. Vokietijai atplėšus Klaipėdos kraštą su generolu J. Černiumi pasiūlė A. Smetonai sudaryti vyriausybę ne vien iš tautininkų, pasiūlymas priimtas. 1939 m. rugsėjo mėn. prasidėjus Lenkijos–Vokietijos ir Antrajam pasauliniam karui rėmė Lietuvos neutralitetą, buvo prieš A. Hitlerio raginimą lietuviams pulti Vilnių. TSRS įteikus ultimatumą Lietuvai 1940 m. birželio 14–15 naktį vyriausybės posėdyje ragino atmesti jį ir ginklu priešintis TSRS kariuomenei. Birželio 15 d. jis iškvietė iš Marijampolės 9-ąjį pėstininkų pulką, kad šis pridengtų A. Smetonos pasitraukimą į Vokietiją ir simboliškai pasipriešintų TSRS kariuomenei, pulkas išžygiavo, bet Vilkaviškyje buvo sustabdytas. Tą pačią dieną pats pasitraukė į Vokietiją.

1941 m. per Vokietijos okupaciją grįžo į Lietuvą, 1942–1944 m. – Verslų ūkio inspekcijos direktorius Kaune. 1944 m. vėl pasitraukė į Vokietiją, 1949 m. persikėlė į JAV. Dalyvavo lietuvių išeivijos visuomeninėje veikloje, buvo Karininkų ramovės seniūnas.

## Bibliografija
* Atsiminimai: Prisiminimų fragmentai, 1970 m.

## Įvertinimas
* 1929 m. Gedimino 3 laipsnio ordinas;
* 1935 m. Vytauto Didžiojo 3 laipsnio ordinas.

## Šaltiniai
Antoine Jordan

**Antuanas Džordanas** (*Antoine Jordan*; g. 1983 m. kovo 10 d. Baltimorėje) – JAV krepšininkas. Rungtyniavo atakuojančiojo gynėjo ir įžaidėjo pozicijose.

## Karjera

Krepšininkas vasarą dalyvavo NBA vasaros stovyklose – bandė įsitvirtinti Vašingtono „Wizards“ komandoje, tačiau per 5 sužaistas rungtynes išviso tepelnė tik 3 taškus.

Nepavykus patekti į NBA krepšininkas atvyko į Europą ir bandė įsitvirtinti Livorno „TDShop.it“ komandoje, bet ir joje krepšininkas nerado sau vietos, tad ganėtinai greitai sutartis su amerikiečiu buvo nutraukta.

Išvykęs iš Italijos A. Jordanas ilgai be klubo nebuvo ir 2007 m. pradžioje pasirašė vieno mėnesio kontraktą su „Šiaulių“ komanda. Tačiau aikštėje krepšininkas pasirodydavo tik epizodiškai, o jo statistiniai rodikliai nebuvo tokie kokių tikėtasi, tad pasibaigus mėnesio kontraktui, vasario 2 d. krepšininkas paliko „Šiaulius“.

2007 m. vasario 16 d. A. Jordanas tapo NBDL komandos Fort Worth „Flyers“ nariu. Pirmosiose savo rungtynėse krepšininkas žaidė 14 min. ir pelnė 5 taškus. Tačiau amerikietis praleidęs naujoje komandoje kiek daugiau nei mėnesį buvo atleistas.

## Šaltiniai
Faradas

**Faradas** – SI sistemos elektrinės talpos matavimo vienetas. Pavadintas Maiklo Faradėjaus garbei.

Kondensatoriaus talpa lygi vienam faradui tada, kai sukauptas vieno kulono krūvis tarp elektrodų sukuria vieno volto potencialų skirtumą:

\mbox{F}
= \,\mathrm \frac{A \cdot s}{V}
= \dfrac{\mbox{J}}{\mbox{V}^2}
= \dfrac{\mbox{W} \cdot \mbox{s}}{\mbox{V}^2}
= \dfrac{\mbox{C}}{\mbox{V}}
= \dfrac{\mbox{C}^2}{\mbox{J}}
= \dfrac{\mbox{C}^2}{\mbox{N} \cdot \mbox{m}}
= \dfrac{\mbox{s}^2 \cdot \mbox{C}^2}{\mbox{m}^{2} \cdot \mbox{kg}}
= \dfrac{\mbox{s}^4 \cdot \mbox{A}^2}{\mbox{m}^{2} \cdot \mbox{kg}}
= \dfrac{\mbox{s}}{\Omega}


A = Amperas, V = Voltas, C = Kulonas, J = Džiaulis, m = Metras, N = Niutonas, s = Sekundė, W = Vatas

Faradas yra labai didelė talpa, todėl dažniausiai naudojamos farado dalys: **mikrofaradai** (μF), **nanofaradai** (nF) ir **pikofaradai** (pF).


1 °F = 1000 mF = 1000000 μF = 1000000000 nF = 1000000000000 pF 
1 μF = 1000 nF = 1000000 pF


## Šaltiniai
Dielektrinė skvarba

**Dielektrinė skvarba** – fizikinis dydis, parodantis kaip elektrinis laukas veikia dielektrinę medžiagą, arba kaip dielektrinė medžiaga veikia elektrinį lauką. Dielektrinė skvarba apibrėžiama kaip medžiagos, esančios lauke, gebėjimas poliarizuotis ir tuo sumažinti arba padidinti elektrinį lauką pačioje medžiagoje.

## Vakuumo dielektrinė skvarba

Vakuumo dielektrinė skvarba&nbsp;\varepsilon_{0} (dar vadinama **elektrine konstanta**) yra **D**/**E** santykis vakuume:

:\varepsilon_0 = \frac{1}{c^2\mu_0} \approx  8.8541878176 × 10−12 F/m (C²/(N m²)),

kur
:c - šviesos greitis.
:\mu_0 vakuumo magnetinė skvarba.

## Santykinė dielektrinė skvarba

Santykinė dielektrinė skvarba (arba *dielektrinė konstanta*) *ε* parodo, kiek kartų medžiagos dielektrinė skvarba didesnė negu vakuume.

:  \varepsilon_r = \frac {\varepsilon}{\varepsilon_0}

kur
: *ε*0 – elektrinė konstanta.

Santykinė dielektrinė skvarba matavimo vieneto neturi.

## Šaltiniai

be-x-old:Дыэлектрычная пранікальнасьць
Ampero dėsnis

**Ampero dėsnis** – vienas svarbiausių elektromagnetizmo dėsnių, naudojamas bet kokios formos laidininko kuriamo magnetinio lauko indukcijai apskaičiuoti:

\oint_L\vec{B}\mbox{d}\vec{l}=\mu_0\sum_iI_i

Kartais šis dėsnis taip pat vadinamas *magnetinės indukcijos cirkuliacijos teorema*.

## Ampero dėsnio taikymas

### Tiesaus plono laidininko magnetinė indukcija

Uždaru kontūru L\; pasirenkamas R\; spindulio apskritimas. Tada pagal Ampero dėsnį galima užrašyti:

\begin{align}\oint_LB\mbox{d}l&=\mu_0I\\
B\oint_L\mbox{d}l&=\mu_0I\\
B\cdot2\pi{R}&=\mu_0I\\
B&=\frac{\mu_0I}{2\pi{R}}\end{align}

### [[Solenoidas|Solenoido]] magnetinė indukcija
Laikoma, kad solenoidą sudaro apvijos, priglaustos viena prie kitos, bet ne ištisinis spirale susuktas laidas. Uždaru kontūru L\; pasirenkamas stačiakampis *ABCD*, kaip parodyta brėžinyje. Šis kontūras apima *N* apvijų ir kiekviena jų teka stiprio *I* srovė, taigi suminė srovė lygi *NI*. Tada pagal Ampero dėsnį galima užrašyti:

\begin{align}&\oint_LB\mbox{d}l=\mu_0NI\\
&\int_{AB}B\mbox{d}l+\int_{BC}B\mbox{d}l+\int_{CD}B\mbox{d}l+\int_{DA}B\mbox{d}l=\mu_0NI\\
&\int_{BC}B\mbox{d}l=\mu_0NI\\
&B\cdot{l}=\mu_0NI\\
&B=\frac{\mu_0NI}{l}=\mu_0In\end{align}

kur n\; – solenoido apvijų skaičius ilgio vienete

*Pastaba:* ši formulė rodo, kad ilgos ritės dalyse, esančiose toli nuo jos galų, magnetinė indukcija nekinta einant išilgai ritės. Sudėtingesni skaičiavimai rodo, kad indukcija tose dalyse nekinta ir einant skersai ritės. Vadinasi, šiose dalyse sukuriamas vienalytis magnetinis laukas.

Šias formules taip pat galima gauti ir naudojantis Bio-Savaro dėsniu, kuris taip pat naudojamas bet kokios formos laidininko kuriamo magnetinio lauko indukcijai nustatyti.
Elektrinė konstanta

**Elektrinė konstanta** – elektrinio, magnetinio lauko lygčių koeficientas, priklausantis nuo vartojamos vienetų sistemos, dar vadinamas vakuumo dielektrinė skvarba.

: \varepsilon_0 = \frac{1}{c^2\mu_0} \approx  8,8541878176 × 10−12 F/m (arba C²/(N m²)),

kur
: c – šviesos greitis.
: \mu_0 – vakuumo magnetinė skvarba.
Šios trys konstantos SI vienetų sistemoje.

## Šaltiniai
Magnetinė konstanta

**Magnetinė konstanta** – vakuumo vakuumo absoliučioji magnetinė skvarba.

: *μ*0 = 4π × 10–7 N/A² (H/m).

## Šaltiniai
Julius Bruckus

**Julius Bruckus** (1870 m. sausio 1 d. Palangoje – 1951 m. Tel Avive) – gydytojas, tarpukario Lietuvos politikas, aktyvus žydų politinio ir kultūrinio gyvenimo veikėjas. Ekonomisto Boriso Bruckaus brolis.

## Biografija
1894 m. baigė Maskvos universiteto medicinos fakultetą. Buvo pirmosios žydų studentų sionistų draugijos narys.

Dirbo gydytoju Minske, vėliau persikėlė gyventi į Sankt Peterburgą. Aktyviai dalyvavo Švietimo skleidimo tarp Rusijos žydų draugijos veikloje, bendradarbiavo Žydų teisių gynimo biure. 1898–1902 m. rusų – žydų mėnraščio „Voschod“ redakcinės kolegijos narys. 1905 m. sionistų periodinių leidinių „Jevreiskaja Žyznj“ ir „Rassvet“ redkolegijos narys. Dalyvavo *Kovos už lygias teises sąjungos* suvažiavime ir išrinktas jos Centro Komiteto nariu. 1909 m. sionistų Vykdomojo Komiteto ir stebėjimo tarybos narys. 1919–1922 m. Peterburgo žydų universiteto žydų istorijos profesorius.

1922 m. grįžo į Lietuvą. 1922 m. lapkričio 13 – 1923 m. kovo 13 d. Pirmojo Seimo narys. 1923 m. sausio mėn. – vasario 22 d. VII Ernesto Galvanausko Ministrų kabinete laikinai ėjo ministro be porfelio pareigas žydų reikalams, pakeitęs šiame poste į Vokietiją išvykusį Maksą Soloveičiką.

1924 m. išvyko į Vokietiją. Gyveno Berlyne, vienas sionistų – revizionistų partijos kūrėjų. A. Hitleriui atėjus į valdžią išvyko gyventi į Prancūziją, bet 1940 m. Viši vyriausybės suimtas. Pabėgo į JAV, o vėliau persikėlė į Palestiną.

Parašė stambių mokslo darbų apie Lietuvos ir Rusijos žydų istoriją, chazarus keliomis kalbomis.

## Šaltiniai

## Nuorodos
*Julius Bruckus (jewishencyclopedia.com)
Dielektrikas

**Dielektrikas** – medžiaga, nelaidi elektros srovei, nes neturi laisvų elektros krūvių. Tačiau dielektriką veikiant elektriniu lauku, surištieji krūviai, esantys atomuose ir molekulėse, labai nežymiai pasislenka, o jis pats tampa elektrinio lauko šaltiniu.

## Poliarizacija

Dielektrikai kaip ir visos medžiagos, sudaryti iš atomų. Pastarieji sudaryti iš teigiamų ir neigiamų elektringųjų dalelių: elektronų ir protonų. Sudarius dielektrikui išorinį elektrinį lauką, pastarasis veikia šias elektringąsias daleles. Atomai (arba ištisos molekulės) tampa *[[Elektrinis dipolis|dipoliais]]*. Dielektrikas poliarizuojasi.

Dielektriko poliarizaciją apibūdina *poliarizuotumas*.

## Dielektrikai

Dielektrikai esti dviejų rūšių:
* Nepoliniai – dielektrikų atomai ir/ar molekulės nėra dipoliai tol, kol nėra juos veikiančio išorinio elektrinio lauko. Paveikus tokius dielektrikus elektriniu lauku, atomai tampa dipoliais, kurių dipoliniai momentai orientuojasi lauko kryptimi.
* Poliniai – dielektrikų atomai ir/ar molekulės yra dipoliniai momentai nesant išorinio elektrinio lauko. Todėl išorinis elektrinis laukas poliniame dielektrike tik orientuoja jo *[[Elektrinis dipolinis momentas|elektrinius dipolinius momentus]]* lygiagrečiai lauko kryptimi.

Kai kurios medžiagos gali poliarizuotis ir be išorinio lauko. Tokie dielektrikai skirstomi į:
* Pjezoelektrikus. Tai kristalai, kuriuose pasireiškia pjezoelektrinis reiškinys – jie poliarizuojasi mechaniškai deformuojami (spaudžiant, tempiant).
* Feroelektrikus (segnetoelektrikus). Tai poliniai dielektrikai, kurie savaime poliarizuojasi tam tikrame temperatūros intervale. Kiekvienam feroelektrikui būdinga individuali temperatūra, dar vadinama Kiuri temperatūra. Esant Šiai temperatūrai feroelektrinės savybės išnyksta ir jis tampa tiesiog poliniu dielektriku.
* Elektretus − pastovių magnetų analogai, kurių aplinkoje yra elektrinis laukas.
Abraomas (vardas)

**Abraomas** – vyriškas, hebrajų kilmės vardas. 
Angliškas variantas *Abraham* yra populiarus vardas ir labai populiari pavardė JAV .

Vardadienis: gruodžio 20, gruodžio 21 d.

## Reikšmės
* Abraomas – biblinis personažas, laikomas žydų protėviu.
* Dažniausiai aiškinama, kad vardas reiškia 'daugelio tėvas'.

## Variantai
JAV naudojami vardo *Abraham* variantai – *Ab, Abarran, Abe, Aberham, Abey, Abie, Abrahamo, Abrahan, Abrahim, Abram, Abrami, Abramo, Abrams, Abran, Avram, Avrom, Brahm, Bram*. 
Labai žinomas arabiškas šio vardo variantas *Ibrahim*. Jis pakankamai populiarus ne tik musulmoniškose šalyse bet ir JAV . *Ibrahim* turi savo varianta *Ebrahim*. 
Rusiškas vardo variantas – Avraamas (*Авраам*).

## Žmonės
* Abraomas Linkolnas, JAV prezidentas
* Abraomas Kulvietis, lietuvių raštijos pradininkas, kultūros veikėjas
* Abraomas Popelis, seimo narys
* Abraomas Vaina, vyskupas
* Abramas Ganibalas (*Абрам (Ибрагим) Петрович Ганнибал*) – Petro I laikų Rusijos generolas, etiopas, poeto Aleksandro Puškino prosenelis
* Avram Noam Chomsky, JAV politikos ir kalbos filosofas

## Pavardės, kilusios iš vardo Abraomas
Iš vardo *Abraomas* įvairiose tautose kilo nemažai pavardžių.

### Lietuviškos pavardės
Abromas, Abromaitis, Abromavičius, Abramavičius

#### Žmonės
* Arnoldas Abramavičius, ūkio, politinis bei visuomenės veikėjas, Zarasų meras
* Adomas Abramavičius, pamokslininkas, dėstytojas
* Jonas Abramavičius, Smolensko vaivada, mecenatas
* Algirdas Abromaitis, inžinierius, redaktorius, politinis veikėjas
* Liudvikas Abromavičius, pedagogas, politinis bei visuomenės veikėjas

### Nelietuviškos pavardės

#### Slavų pavardės
Abramenkov (*Абраменков*), Abramov (*Абрамов*), Abramovič (*Абрамович*), Abramčik (*Абрамчик*), Avramov (*Аврамов*) ir kt.

##### Žmonės
* Romanas Abramovičius (*Роман Абрамович*) – rusų naftos magnatas, futbolo klubo *[[Chelsea FC|Chelsea F.C.]]* savininkas
* Aleksandras Abramovas, Sergejus Abramovas (*Александр и Сергей Абрамовы*) – tarybiniai rusų rašytojai fantastai, tėvas ir sūnus.

#### Kitos nelietuviškos pavardės
*Abraham*, *Abramian*, *Abramašvili*, *Abramson*, *McAbraham* ir t. t.

## Išnašos
Antanas Lyberis

**Antanas Lyberis** (1909 m. lapkričio 6 d. Ėriškiuose – 1996 m. lapkričio 22 d. Vilniuje) - Lietuvos kalbininkas, pedagogas, humanitarinių mokslų daktaras.

## Biografija
Gimė ūkininkų šeimoje. Mokėsi Panevėžio vyrų gimnazijoje, buvo įstojęs į kunigų seminariją, tačiau 1932 m. ją metė. Paskatintas tuo metu jau žymaus kalbininko Juozo Balčikonio įstojo į Vytauto Didžiojo universitetą studijuoti klasikinės filologijos. Universitetą baigė 1939 m. 1959 m. filologijos mokslų kandidatas.

1932-1941 m. dirbo Lietuvių kalbos žodyno redakcijoje. 1942–1947 m. mokytojavo Prienų „Žiburio“ gimnazijoje, dėstė lietuvių ir lotynų kalbas, geografiją, matematiką; 1940–1941 m. gimnazijos direktorius. 1947-1952 m. dirbo Lietuvių kalbos, 1952-1985 m. – Lietuvių kalbos ir literatūros institute. Parašė lietuvių kalbos kultūros, terminologijos, leksikografijos, leksikos, kalbos istorijos straipsnių. Mirė po septynerius metus trukusios ligos.

## Bibliografija
* Lietuvių kalbos žodynas, I–VII, X–XIV redaktorius
* Lietuvių kalbos rašybos žodynas, mokykloms, su N. Grigu, 1956 m., 1980 m.
* Lietuvių kalbos sinonimų žodynas, 1961 m., sudarytojas
* Dabartinės lietuvių kalbos žodynas, 1954 m. 2 leid. 1972 m., pirmųjų dviejų tomų sudarytojas ir leidėjas
* Lietuvių – rusų kalbų žodynas, mokyklai, 37 000 žodžių, su V. Kosuchinu, 1956 m.
* Lietuvių – rusų kalbų žodynas, 65 000 žodžių, 1962 m., 4 leid. 2005 m., sudarytojas
* Mokomasis lietuvių kalbos rašybos ir kirčiavimo žodynas, su P. Kniūkšta, 1983 m., 2007 m.
* Mokyklinis lietuvių – rusų kalbų žodynas, su K. Gaiveniu ir V. Šernu, 1985 m.
* Trumpas lietuvių – rusų kalbų žodynas, su K. Gaiveniu ir V. Šernu, 1989 m., 2 leid. 2002 m.
* Sinonimų žodynas, 1981 m., 2 leid. 2002 m.

## Įvertinimas
* 1965 m. LTSR valstybinė premija

## Literatūra
K. Morkūnas. Antano Lyberio ir jo darbų atminimui / Lietuvių kalbotyros klausimai, 1997 m., t. 37.

## Šaltiniai

Internetinis sinonimų žodynas (A. Lyberio)
Kanskas

**Kanskas** – miestas Krasnojarsko krašte (Rusija), kairiajame Kano upės krante, 247 km į rytus nuo Krasnojarsko; rajono centras. Geležinkelio stotis, automobilių kelių mazgas. Išvystyta medienos, mašinų, metalo, lengvoji, maisto pramonė. Veikia dramos teatras, kraštotyros muziejus.

## Istorija

Įkurtas 1628 m. kaip Kano ostrogas, dabartinio Komarovkos kaimo vietoje, 43 km nuo dabartinio miesto. 1640 m. ostrogas perkeltas į dabartinę vietą. 1822 m. tapo miestu. XIX a. dauguma gyventojų užsiiminėjo žemdirbyste ir gyvulininkyste, o vasarą eidavo ieškoti aukso.

## Šaltiniai
Lesosibirskas

**Lesosibirskas** () – miestas į pietryčius nuo Jeniseisko, prie Jenisejaus upės, Krasnojarsko kraštas, Rusija. 65 374 gyventojų (2002 m.).

## Istorija
Miestas įkurtas 1975 m. sujungus Maklakovo ir Novomaklakovo gyvenvietes, 1989 m. prie Lesosibirsko prijungta darbininkų gyvenvietė Novojeniseiskas. Per miestą eina geležinkelis Ačinskas–Jeniseiskas, yra upių uostas. Miško pramonės centras. Veikia Krasnojarsko universiteto, Sibiro technologijos akademijos filialai, miško ir medienos muziejus.

## Lietuviai
1948 m. birželio mėn. į Maklakovo gyvenvietę atvežta tremtinių, tarp jų ir lietuvių iš Marijampolės apskrities. 50–80 šeimų buvo išsiųsta į Ust–Abakaną (Chakasija), kitos paliktos Maklakove. Iš pradžių lietuviai buvo apgyvendinti kartu barakuose, mokykloje. Vėliau šeimos gavo po kambarį ilguose mediniuose barakuose, kai kurie pasistatė namelius. Tremtiniai kirto mišką ir plukdė sielius, dirbo statybose. Apie trečdalį lietuvių tremtinių 1948–1950 m. mirė nuo bado, ligų, sunkaus darbo. 1951 m. atsikėlė lietuvių tremtinių iš kitų gyvenviečių (Igarka, Strelka, Podtiosovas), t. p. atvyko buvusių politinių kalinių, atlikusių bausmę lageriuose. 1954 m. čia gyveno apie 1000 lietuvių. Tarp tremtinių buvo karininkai Bronius Karevičius, Pranas Matulis, teisininkas ir politikas Zigmas Toliušis. Veikė lietuvių choras, tautinių šokių būrelis, instrumentinis kvartetas. Lietuvių buvo ir invalidų namuose apie 10 km nuo Maklakovo. Dauguma lietuvių į Lietuvą grįžo 1958 m. 1989–1990 m. iš Lesosibirsko kapinių kai kurių lietuvių palaikai parvežti į Lietuvą.

## Šaltiniai
Galvonėlis

**Galvonėlis** (*Chigua*) – zamijinių (*Zamiaceae*) šeimos augalų gentis, kuriai priklauso dvi endeminės rūšys, paplitusios Kolumbijoje. Abi rūšys įrašytos į Tarptautinė raudonąją knygą ir joms gresia išnykimas.

Auga drėgnuose lygumų tropiniuose miškuose.

## Rūšys
* Siauralapis galvonėlis (*Chigua bernalii*)
* *[[Chigua restrepoi]]*
Kiaušvis

**Kiaušvis** (*Dioon*) – zamijinių (*Zamiaceae*) šeimos augalų gentis. 

Paplitęs Meksikoje, Hondūre ir Nikaragvoje. Auga tropiniuose miškuose, sause atšlaitėse, pakrančių kopose.

Gentyje yra 11 rūšių. Daugumai jų gresia išnykimas.

## Rūšys
* Skiauterėtasis kiaušvis (*Dioon califanoi*)
* Siauralapis kiaušvis (*Dioon caputoi*)
* Valgomasis kiaušvis (*Dioon edule*)
* Dygialapis kiaušvis (*Dioon holmgrenii*)
* Hondūrinis kiaušvis (*Dioon mejiae*)
* Dantytalapis kiaušvis (*Dioon merolae*)
* Plačialapis kiaušvis (*Dioon purpusii*)
* Blizgusis kiaušvis (*Dioon rzedowskii*)
* Sonorinis kiaušvis (*Dioon sonorense*)
* Dygliuotasis kiaušvis (*Dioon spinulosum*)
* Lenktalapis kiaušvis (*Dioon tomasellii*)


Image:Dioon mejae.jpg| Hondūrinis kiaušvis (*Dioon mejiae*)
Image:Dioon purpusii02.jpg| Plačialapis kiaušvis (*Dioon purpusii*)
Image:Dioon spinulosum 3.jpg|Dygliuotasis kiaušvis (*Dioon spinulosum*)
Penta

**Penta** – upė Lietuvoje, Šakių rajone; Novos dešinysis intakas.

Išteka Pentiškių kaime. Teka į vakarus. Įteka į Novą 5,5 km nuo jos žiočių, prie Vaišvilų. Užtvenkta Gaisrių kaime ties Sintautais bei Braškių kaime. Žemupyje įrengti tvenkiniai vadinami Sintautų ežeru ir Totorviečių tvenkiniu (55 ha). Vaga pirmuosiuose Pentos 11 km yra ištiesinta, iki Gaisrių ji reguliuota, plotis 6–8 m, gylis 2–2,7 metro. Vidutinis nuolydis 83&nbsp;cm/km.

Intakai: Rogupis, Penta III, Penta II (visi dešinieji).

Upėvardis greičiausiai prūsiškos kilmės, iš  „kelias“ (plg.  „keliautojas“,  „takas, žingsnis“,  = *hun* „brasta, kelias“,  „eiti, žengti“).

## Šaltiniai
Darius Maskoliūnas

**Darius Maskoliūnas** (g. 1971 m. sausio 6 d. Jonavoje) – buvęs Lietuvos krepšininkas, treneris, Vilniaus miesto savivaldybės politinis bei visuomenės veikėjas.

## Biografija
1989 m. baigė Jonavos vidurinę mokyklą. 2010 m. Mykolo Romerio universitete baigė viešąjį administravimą.

SVC projektų vystymo vadovas, Kauno krepšinio mėgėjų lygos prezidentas. Nuo 2007 m. sausio 6 d. Kauno „Žalgirio“ komandos vyr. trenerio asistentas. 2009 m. gruodžio 18 d., atsistatydinus Gintarui Krapikui, tapo „Žalgirio“ vyriausiuoju treneriu. 2010 m. gegužės 11 d. buvo atleistas, dėl „esminio Sportinės veiklos sutarties pažeidimo“.

2010 m. rugpjūčio 30 d. tapo Kauno „KK Kaunas“ vyr. treneriu. 2010 m. spalio 11 d. perėjo į Vilniaus „Lietuvos rytą“ ir tapo Aleksandr Trifunović asistentu. 2011 m. balandžio 11 d. paskirtas Vilniaus komandos vyr. treneriu. 2011 m. rugpjūčio 16 d. tapo A. Džikičiaus asistentu.

Liberalų ir centro sąjungos narys, nuo 2010 m. visuomeninio judėjimo „TAIP“ (Tėvynės atgimimas ir perspektyva) narys. 2007–2011 m. ir nuo 2011 m. su *Artūro Zuoko ir Vilniaus koalicija* – Vilniaus miesto savivaldybės tarybos narys.

2019–2021 m. treniravo Lietuvos vyrų krepšinio rinktinę, bet nepavykus įveikti olimpinių žaidynių atrankos, pasitraukė iš posto.

## Pasiekimai

* 1994, 1995, 1996, 1997, 1998, 1999 m. LKL čempionas
* 1998 m. Europos Taurės laimėtojas
* 1999 m. NEBL čempionas
* 1999 m. Eurolygos čempionas
* 2000, 2001 m. Lenkijos taurės laimėtojas
* 2001 m. Lenkijos Supertaurės laimėtojas
* 2000 m. Sidnėjaus Olimpinių žaidynių bronzos medalio laimėtojas
* 2003 m. FIBA Čempionų taurės vicečempionas
* 2003 m. Lenkijos vicečempionas
* 2004, 2005 m. Lenkijos čempionas.

## Trenerio karjera

* 2007 m. sausio 6 d. – 2009 m. gruodžio 18 d. – Kauno „Žalgirio“ trenerio asistentas.
* 2009 m. gruodžio 18 d. – 2010 m. gegužės 11 d. – Kauno „Žalgirio“ vyr. treneris.
* 2010 rugpjūčio-spalio mėn. Kauno „KK Kaunas“ vyr. treneris.
* 2010–2011 m. Vilniaus „Lietuvos ryto“ vyr. trenerio asistentas.
* 2011 m. Vilniaus „Lietuvos ryto“ vyr. treneris
* 2011–2012 m. Vilniaus „Lietuvos ryto“ vyr. trenerio asistentas.
* 2012–2013 m. Vilniaus „Lietuvos ryto“ vyr. treneris.
* 2013–2019 m. Lietuvos vyrų krepšinio rinktinės vyr. trenerio asistentas
* 2013–2015 m. Sopoto „Trefl“ vyr. treneris
* 2015–2020 – Kauno „Žalgirio“ trenerio asistentas.
* 2019–2021 m. Lietuvos vyrų krepšinio rinktinės vyr. treneris.
* 2020–2022 m. Barselonos „Barcelona Bàsquet“ trenerio asistentas.

;Pasiekimai
* LKF taurės laimėtojas (2007 m.)
* BBL čempionas (2007 m., 2010 m.)
* LKL čempionas (2007 m., 2008 m.)
* Eurolygos čempionas (1999 m.)

## Nuorodos
* VRK informacija 

## Šaltiniai
Zamijiniai

**Zamijiniai** (*Zamiaceae*) – cikainių (*Cycadopsida*) augalų šeima, kuriai priklauso visžaliai dvinamiai augalai. Jų stiebas status, bešakis, cilindriškas. Lapai plunksniški.

Paplitę Afrikoje, Australijoje, Šiaurės ir Pietų Amerikoje vidutinio ir tropinio klimato zonose.

Šeima skirstoma į du pošeimius, kuriuose yra 8 gentys ir apie 150 rūšių.

## Gentys
* Pošeimis *Encephalartoideae*
** Galvonėlis (*Chigua*)
** Kiaušvis (*Dioon*)
** Galvonis (*Encephalartos*)
** Lepidozamija (*Lepidozamia*)
* Pošeimis. *Zamioideae*
** Makrozamija (*Macrozamia*)
** Ceratozamija (*Ceratozamia*)
** Cikaitis (*Microcycas*)
** Zamija (*Zamia*)
Nova (upė)

: *Apie astronominį terminą žiūrėkite – [[Nova (astronomija)]]*

**Nova** − upė Šakių rajone, Šešupės dešinysis intakas. Nova prasideda Ožnugarių miške, Novaraisčio durpyne, Jančių apylinkėse, 8 km į pietvakarius nuo Lekėčių. Įteka į Šešupę ties Panoviais.

Intakai:
* Dešinieji: Penta, Karčiupis, Burliokupis, Beržupis, Šedvyda, Rogupis, Mockupis;
* Kairieji: Poškupis, Vinkšnupys, Ežerėlis, Tamošupis, Sparvinupis, Nopaitys.

Upė teka plokščia limnoglacialinės kilmės lyguma, aukštupyje į pietvakarius, vidurupyje į vakarus, žemupyje į šiaurės vakarus. Netoli žiočių kerta Šakių-Kudirkos Naumiesčio kelią. Aukštų potvynių metu upė žemupyje (ties Bliūkiškiais, 14 km nuo žiočių) užlieja slėnį. Sausros metais Nova išdžiūsta, o žiemą užšąla iki dugno.

Prie upės yra išlikę nebeveikiančios užtvankos griuvėsiai Rūgių kaime. Nuo Novos pavadinimo kilęs zanavykų vardas.

Žymesni tiltai: Bliuviškių tiltas, Bliūkiškių tiltas.

## Etimologija

Upėvardis labai archajiškas ir ginčytinos kilmės. Jis turi atitikmenų Ispanijoje, Ukrainoje, Dunojaus baseine. Šie žodžiai bandomi kildinti iš  („laivuojama upė“),  („kanalas“). Kitų tyrinėtojų toks siūlymas atmestas ir pavadinimas siejamas su  („mirtis, lavonas“); plg.  „lavonas“,  „kapai, anapilis“,  „kūnas“,  „mirtis“,  „naikinti, galabyti, kankinti“.

## Literatūra
* Nova – zanavykų upė: Užnemunės upelių pakrantėmis (sud. Zita Jurgilaitė). – Marijampolė: TeleSATpressa, 2009. – 206 p.: iliustr. – ISBN 978-9955-607-75-5

## Šaltiniai
Verslava

**Verslava** – kaimas Zarasų rajono savivaldybės vakaruose, 3 km į pietryčius nuo Antalieptės Gražutės reg. parke. Šventosios upės ir Sėlupio upelio santakoje yra Verslavos piliakalnis, kaimą supa Lūžų miškas, pietine puse prateka Šventosios upė.

## Istorija

## Gyventojai

1897 m. buvo 24 gyventojai, 1923 m. – 25 gyv. (6 kiemai), o 1979 m. – 5 gyv. (Vaclovo Alaunės šeima).

## Šaltiniai
Švento Jono baptisterija

**Šv. Jono baptisterija** (*Battistero di San Giovanni*) - seniausias pastatas Florencijoje. Ji ypatinga savo trejomis bronzos durimis, garsėjančiomis dideliu meniniu ir techniniu meistriškumu. Baptisterija (krikštykla) stovi *Piazza del Duomo* į šiaurę nuo Duomo vadinamos Santa Maria del Fiore katedros. Iki pat XIX amžiaus visi florenciečiai buvo krikštijami šioje baptisterijoje, kuri pripažinta mažąja bazilika.
Rūgiai

**Rūgiai** – kaimas Šakių rajono savivaldybėje, prie Novos upės, šalia kelio .

## Istorija

Yra išlikę Rūgių koplyčios griuvėsiai ant Novos kranto. Prieš Antrąjį pasaulinį karą joje vykdavo garsūs Žolinės atlaidai.

## Gyventojai

### Žymūs žmonės
 
* Juozapas Rugys (1858–1919) – visuomenės veikėjas, knygnešys, gydytojas. Rūgiuose pastatytas atminimo koplytstulpis.

## Šaltiniai
Tumiškė

**Tumiškė** – kaimas Zarasų rajono savivaldybėje, 2 km į vakarus nuo Rūsteikių, Gražutės regioniniame parke. Yra Rūsteikių sentikių parapijos kapinės. Kaimo vakaruose telkšo Samavas, pietuose – ežeras Ilgasai. Prie kaimo yra moreninis masyvas, į pietus – Tumiškės miškas.

## Gyventojai

## Šaltiniai
Zokoriai

**Zokoriai** – kaimas Zarasų rajono savivaldybėje, Gražutės RP, 8 km į pietvakarius nuo Degučių, šalia kelio . Yra Zokorių piliakalnis, šiaurėje – Antalieptės HE tvenkinys.

## Istorija

## Gyventojai

### Žymūs žmonės
* Iš Zokorių kilęs visuomenės veikėjas, filosofijos mokslų daktaras, kun. Jonas Steponavičius (1880–1947). Apdovanotas DLK Gedimino III laipsnio ordinu (1931 m.).

## Šaltiniai
Lilita (mėnulis)

**Lilita (mėnulis)** – hipotetinis natūralus antrasis Žemės palydovas, dar vadinamas tamsiuoju ar juoduoju mėnuliu. Jo dydis būtų apie ketvirtis Mėnulio dydžio, o apsisukimo periodas – 119 dienų. Nors toks didelis objektas astronomų seniai turėjo būti aiškiai pamatytas, šalininkai aiškina, jog Lilitos orbita tokia, jog ją visada dengia Mėnulis. Tokia orbita matematiškai galima kaip L2 Lagranžo taškas, tačiau ji nebūtų stabili.

Lilitos hipotezę 1856 metais pasiūlė prancūzų astronomas Frederikas Petitas. Astronomai ją iškart sutiko skeptiškai, tačiau rašytojas Žiulis Vernas Lilitą išpopuliarino savo mokslinės fantastikos kūriniais. Lilitą pripažįsta, jos orbitą skaičiuoja ir ją į horoskopus įtraukia astrologai. Vyro horoskope Lilita reiškia moterį, kurios šis bijo.

## Astronomijoje
Juoduoju mėnuliu astronomai kai kada vadiną antrąjį elipsės, kuria Mėnulis skrieja aplink Žemę, židinį. Šiuo atveju, tai grynai matematinė sąvoka, nežyminti realaus kosminio objekto.
Mykolas Velykis

**Mykolas Velykis** (1884 m. lapkričio 12 d. Linoniai, Panevėžio apskritis – 1955 m. sausio 24 d. Vilniuje) – Lietuvos karinis ir politinis veikėjas, generolas leitenantas.

## Biografija

Mokėsi Panevėžyje, o 1909 m. baigė Vilniaus karo mokyklą.

Ilgą laiką dirbo karo administracijos ūkio srityje. I Pasaulinio karo metais tarnavo Rusijos imperijos kariuomenėje Austrijos fronte.

1918 m. grįžo į Lietuvą ir stojo savanoriu į Lietuvos kariuomenę. Dirbo krašto apsaugos komisijoje.

1918 m. gruodžio 24 d. – gruodžio 26 d. II Ministrų kabineto krašto apsaugos ministras. 1919 m. gegužės 29 d. – spalio 7 d. Vyriausiojo štabo viršininkas, 1920 m. – 5-ojo pėstininkų pulko vadas,  1921 m. – divizijos vadas, 1925 m. – karo apygardos viršininkas.

1927 m. išėjo į atsargą generolo leitenanto laipsniu.

1944 m. sovietų valdžios suimtas, kalintas Kauno sunkiųjų darbų kalėjime, o 1946 m. ištremtas į Sibirą.

Mirė Vilniuje pačią pirmąją dieną, grįžęs iš tremties. Palaidotas Kauno Panemunės kapinėse. Palaidotas kartu su Puslių šeima, Šiandien Puslių šeimos palikimą tęsia paskutiniai žinomi šeimos nariai: Joris Puslys, Monika Puslytė ir jų vaikai. 

## Atminimo įamžinimas

Kaune (Vičiūnuose) M. Velykio vardu pavadinta gatvė.

## Šaltiniai
Judriai

**Judriai** – kaimas Šakių rajono savivaldybėje. Seniūnaitijos centras. Šiaurėje ribojasi su seniūnijos centru – Kiduliais. Šalia kaimo eina kelias .

## Gyventojai

## Šaltiniai
Metalas (reikšmės)

Žodis **metalas** reiškia:

* metalas – tam tikromis savybėmis pasižymintis cheminis elementas:
** sunkieji metalai
** šarminiai metalai
** taurieji metalai
* Metalas – muzikos kryptis:
** black metal
** simfoninis metalas
** progresyvusis metalas
** folklorinis metalas
** gotikinis metalas
** pagoniškas metalas
** death metal:
*** melodingasis death metalas
** nacionalsocialistinis black metalas
* metalas – vienas iš materiją sudarančių elementų *Wu Xing* doktrinoje';
* metalas – dvi (auksas, sidabras) iš 15 heraldikoje naudojamų spalvų.
Sunkusis metalas (reikšmės)

Galimos **„sunkusis metalas“** reikšmės:

* sunkieji metalai – tam tikra cheminių elementų grupė;
* metalas, sunkusis metalas – muzikos kryptis.
Lagranžo taškas

**Lagranžo taškai** – padėtys tarp dviejų, vienas aplink kitą besisukančių kūnų (Žemės ir Mėnulio, Saulės ir Žemės), kuriuose trečiasis mažos masės objektas (tarkim, kosminis laivas) gali neribotą laiką išbūti nenaudojant jokių papildomų jėgų jo padėčiai stabilizuoti. Lagranžo taške abiejų kosminių kūnų gravitacijos jėgos kompensuojasi, todėl ten esančio objekto padėtis jų atžvilgiu nesikeičia.

Lagranžo taškus apie 1772 m. matematiškai atrado žymus italų kilmės prancūzų matematikas *[[Joseph Louis Lagrange]]*, nagrinėdamas apribotą trijų kūnų sąveikos uždavinį. „Apribotą“ šiuo atveju reiškia jog trečiojo kūno masė nepalyginamai daug mažesnė nei kitų dviejų.

Matematiškai galimi penki Lagranžo taškai, tačiau pirmieji trys (L1-L3) yra nestabilūs: nežymus nukrypimas nuo taško padėties gali ir nesukurti atgal į tašką grąžinančių jėgų. L1 ir L2 yra labai nestabilūs — be kurso taisymų palydovas ten išsilaikytų vidutiniškai apie 23 dienas. L3 yra stabilesnis: palydovas ten ko gero pasiliktų apie 150 dienų. Tačiau galimos stabilios orbitos apie šiuos taškus: pavyzdžiui, Gaia skrieja stabilia orbita aplink Saulės – Žemės L2 tašką, nuo mūsų nutolusį apie 1,5 mln. km.

Priklausomai nuo kūnų masių santykio, taškai L4 ir L5 gali būti ir stabilūs, nes juose pasireiškia stabilizuojantis Koriolio efektas. Jie stabilūs, jei didesniojo ir mažesniojo kūnų masių santykis (M1/M2) yra didesnis nei 24,96. Tai teisinga Saulės – Žemės, Žemės – Mėnulio poroms ir daugeliui kitų porų Saulės sistemoje. Žemės – Mėnulio L4 ir L5 taškuose yra dulkių debesys (Kordylewski debesys).

Žinoma pseudomokslinė teorija, jog taške L2 už Mėnulio yra Lilita. Į žemiau Mėnulio esantį tašką L1 kartais iškeliami dirbtiniai palydovai. Žemės – Saulės L1 taip pat naudojamas kaip ideali vieta Saulę stebinčioms observatorijoms. Saulės – Jupiterio L4 ir L5 taškuose skrieja vadinamoji Trojos asteroidų grupė. Saturno palydovai Tetija ir Dionė L4 ir L5 taškuose turi mažesnius palydovus Telestą bei Kalipsę ir Elenę bei Polideuką.

## Šaltiniai
Santa Maria del Fiore

**Basilica di Santa Maria del Fiore** - pagrindinė Romos katalikų bažnyčios arkivyskupystės Florencijoje katedra (*[[Duomo]]*), garsėjanti savo kupolu.

Bažnyčia stovi *Piazza del Duomo* aikštėje kartu su varpine bei garsiąja Švento Jono baptisterija (Florencija).

## Katedros meno muziejus

Katedros meno muziejus (it. *Museo dell'Opera del Duomo*) yra muziejus prie katedros esančiame pastate. Jame sukaupta viena reikšmingiausių skulptūros kolekcijų pasaulyje. Skulptoriai, kurie reprezentuoti: Donatelas, Mikelandželas ir kiti. Muziejuje yra originalios garsiosios Florencijos baptisterijos Giberčio kurtos durys, pramintos „Rojaus vartais“.
Tiltiškės

**Tiltiškės** – kaimas Zarasų rajono savivaldybėje, 1 km į šiaurės rytus nuo Biržūnų, Gražutės regioniniame parke. Paminklas – vandens malūnas, kuriame įsteigtas energetikos muziejus – vienintelis Lietuvoje (eksponatai rinkti nuo 1956 m., muziejus atidarytas 1986 m.).

## Istorija

Carmečiu buvo valsčiaus centras.

|}

## Gyventojai

## Nuorodos
* Miesteliai.lt 

## Šaltiniai
Sokiškiai

**Sokiškiai** – kaimas Ignalinos rajono savivaldybėje. Yra Sokiškių piliakalnis, rytuose telkšo Samanis.

## Gyventojai

## Šaltiniai
Pranešimas

**Pranešimas** – visuma ženklų (matematiniai simboliai, raidės, elektriniai virpesiai, žodžiai, garsai, kt.), turinčių kokios nors informacijos.

Pranešimai gali būti perduoti įvairiais būdais: šviesa, elektromagnetine banga (radijas, televizija), elektros srove ir kt. Trumpai tariant, naudojant fizinį tam tikros informacijos nešiklį – signalą.

## Teismo pranešimas
Informacijos teorija

**Informacijos teorija** – mokslas, kuris nagrinėja informacijos kiekio matavimo, gavimo, keitimo, kaupimo, vaizdavimo, perdavimo įvertinimą ir metodinius aprašus. Informacija yra diskrečiosios matematikos dalis. Informacijos kiekio matas – informacijos entropija.

Informacijos teorija glaudžiai siejasi su matematika, statistika, kompiuterių mokslu, informatika, fizika, elektronikos inžinerija ir kt.

## Istorija
Informacijos teorijos kaip mokslo šakos pradininku laikomas JAV matematikas Klodas Šanonas, kai 1948 metais pasirodė jo veikalas „Matematinė komunikacijos teorija“. Nors pačios informacijos teorijos idėjas jau anksčiau nagrinėjo Haris Naikvistas ir Ralfas Hartlis.

## Kryptys
Pagrindinės informacijos teorijos kryptys:
* Struktūrinė informacijos teorija – nagrinėja diskrečiosios informacijos masyvus, informacijos kiekį juose.
* Statistinė informacijos teorija – nagrinėja informaciją tikimybiškai ir statistiškai.
* Semantinė informacijos teorija – nagrinėja informacijos prasmę ir turinį.

## Uždaviniai
Vieni pagrindinių informacijos teorijos uždavinių yra:
* Informacijos kiekio nustatymas.
* Informacijos kokybės nustatymas.
* Informacijos siuntimo efektyvumas.
* Priimtos informacijos patikimumas.

## Taikymas
Informacijos teorija taikoma kodavime (pavyzdžiui, vaizdo ir garso kompresijoje), kriptografijoje ir kitose srityse.

## Taip pat skaitykite
* Informacija

## Nuorodos
* „A Mathematical Theory of Communication“ by Claude E. Shannon
Lepidozamija

**Lepidozamija** (*Lepidozamia*) – zamijinių (*Zamiaceae*) šeimos augalų gentis.

Paplitusi Australijoje. Auga drėgnuose atogrąžų miškuose ir tarpekliuose. Žiedus apdulkina vabalai.

Gentyje yra 2 rūšys. Abi įrašytos į Tarptautinę raudonąją knygą.
 
## Rūšys
* Aukštoji lepidozamija (*Lepidozamia hopei*)
* Siauralapė lepidozamija (*Lepidozamia peroffskyana*)